Source: https://bihorstiri.ro/americanul-sean-barnette-revine-la-csm-csu-oradea/
Timestamp: 2019-04-25 04:21:56+00:00

Document:
BihorStiri.ro Americanul Sean Barnette revine la CSM CSU Oradea! - BihorStiri.ro
Americanul Sean Barnette revine la CSM CSU Oradea!
mart. 22, 2019 Pop Florin Actualitate, Baschet, Sport 0 364 vizualizari
Sean Barnette se întoarce la Oradea. Baschetbalistul originar din Statele Unite ale Americii va face parte din lotul lui CSM CSU Oradea în ultima parte a sezonului competițional 2018/19. Părțile au convenit asupra reluării colaborării ce a fost sistată la mijlocul lunii septembrie 2018 din cauza unor probleme de sănătate ale sportivului.
El s-a întors în Statele Unite ale Americii pentru investigații și tratament. La ora actuală Sean este refăcut și dornic să-și reia activitatea de sportiv profesionist.
Născut pe 25 iunie 1986, la Rock Hill, Barnette măsoară 1.95 metri și evoluează pe post de extremă. Extrem de atletic și de rapid, jucătorul nord-american poate să acopere pozițiile 3 și 4, fiind un exemplu la nivelul Ligii Naționale în ceea ce privește noțiunea de cornerman.
Absolvent al universității Wingate, în anul 2008, Barnette a jucat de-a lungul carierei pentru Iowa Energy și Fort Wayne Mad Ants (G-League), Lille (Franța), Geneva Lions și Lugano Tigers (Elveția), Rilski Sportist (Bulgaria), U-BT Cluj-Napoca (România), respectiv Tadamon Zouk (Liban).
Sean a jucat pentru CSM CSU Oradea între 2015 și 2017, fiind un membru important al echipei care a cucerit primul titlu național din istoria baschetului orădean – desemnat MVP al sezonului 2015/16 –
pentru ca apoi să aibă un rol decisiv la calificarea echipei bihorene în grupele Basketball Champions League – ediția 2016/17.
Barnette are patru sezoane în România, câte două alături de U-BT Cluj-Napoca (2012/13 și 2014/15), respectiv CSM CSU Oradea (2015/17). Are 128 meciuri jucate în Liga Națională și 16 în Cupa României, cu medii statistice de 13.3 puncte, 6.9 recuperări, 2.4 pase decisive, 1.3 intercepții și 0.5 capace pentru 16.0 la eficiență, în aproape 30 minute pe partidă. Sean are procentaje de 54% la aruncările de două puncte, 31% la trei puncte și 65% la linia de pedeapsă.
baschet, csm csu oradea, sean barnette
Avansează lucrările la parcarea subterană din strada Independenței Ziua Mondială a Apei marcată la Muzeul Pompierilor Bihoreni
O nouă finală pierdută de orădeni:...
Calificare în finală! CSM CSU Oradea...
CSM CSU Oradea, la turneul final al...

References: CSM 
 CSM 
 CSM 
 CSM 
 CSM 
 csm 
 CSM 

CSM